**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 6Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 26/2023**

**ΘΕΜΑ :Γνωμοδότηση για έγκριση ή μη της Μελέτης Προσωρινών Μέτρων Ρύθμισης Οδικής κυκλοφορίας για το έργο Παρεμβάσεις Αναβάθμισης Δημόσιου Χώρου για την δημιουργία του ανοικτού κέντρου Εμπορίου του Δήμου Η. Π Νάουσας».**

 Στη Νάουσα σήμερα, ημέρα Παρασκευή 14-07-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας στην αίθουσα του Δημοτικού Συμβουλίου Νάουσας για την πραγματοποίηση της 6ης συνεδρίασης 2023 μετά από την υπ΄ αριθμ. 18214/11-07-2023 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΛΑΖΑΡΙΔΟΥ ΔΕΣΠΟΙΝΑ**

**ΤΖΟΥΒΑΡΑΣ ΒΑΣΙΛΕΙΟΣ ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ ΠΑΡΘΕΝΟΠΟΥΛΟΣ ΙΩΑΝΝΗΣ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το 5ο θέμα της ημερήσιας διάταξης αφορά την γνωμοδότηση για έγκριση ή μη της μελέτης προσωρινών μέτρων ρύθμισης οδικής κυκλοφορίας για το έργο «Παρεμβάσεις Αναβάθμισης Δημόσιου Χώρου για την δημιουργία του ανοικτού κέντρου εμπορίου του Δήμου Η. Π Νάουσας» .

 Ο Πρόεδρος πήρε τον λόγο και διάβασε στα μέλη την εισήγηση του τμήματος μελετών και διενέργειας διαγωνισμών της διεύθυνσης των τεχνικών υπηρεσιών του Δήμου Η.Π. Νάουσας η οποία αναφέρει ότι:

Έχοντας υπόψη :

1. Το άρθρο 52 του Ν. 2696/1999 (ΦΕΚ 57/Α/23-03-1999), όπως τροποποιήθηκε και ισχύει
2. Το άρθρο 83 του Ν. 3852/2010 (ΦΕΚ 87/Α/07-06-2010), όπως τροποποιήθηκε και ισχύει
3. Το άρθρο 82 του Ν. 3463/2006 (ΦΕΚ 114/Α/08-06-2006), όπως τροποποιήθηκε και ισχύει
4. Την, με αρ. πρωτ. ΔΙΠΑΔ/οικ/502/01-07-2003 (ΦΕΚ 946/Β/9-7-2003), απόφαση του Υφυπουργού Περιβάλλοντος, Χωροταξίας και Δημοσίων Έργων περί έγκρισης Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια
5. Την, με αρ. πρωτ. ΔΜΕΟ/Ο/613/16-2-2011 (ΦΕΚ 905/Β/20-5-2011, απόφαση του Υφυπουργού Υποδομών, Μεταφορών και Δικτύων περί έγκρισης α) Οδηγιών Μελετών Οδικών Έργων Κατακόρυφης Σήμανσης Αυτοκινητοδρόμων (ΟΜΟΕ-ΚΣΑ) και β) Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)
6. Τα άρθρα 4.1 & 4.2 της υπ’ αριθμ. 27/15-12-2012 (αρ. πρωτ.: ΔΙΠΑΔ/οικ/369/15-10-2012) εγκυκλίου της Δ/νσης Διαμόρφωσης Αρχών & Κανόνων Διασφάλισης Ποιότητας Δημοσίων Έργων & Εξειδίκευσης Ανθρώπινου Δυναμικού (ΔΙΠΑΔ) της Γενικής Γραμματείας Δημοσίων Έργων του Υπουργείου Ανάπτυξης, Ανταγωνιστικότητας, Υποδομών Μεταφορών και Δικτύων (ΑΔΑ:Β4301-8ΞΩ)
7. Την, από τον Μάρτιο του 2023, Μελέτη Προσωρινών Μέτρων Ρύθμισης Οδικής Κυκλοφορίας του παραπάνω έργου, που συντάχθηκε από τoν κ. Κουκνάκο Κ., Πολιτικό Μηχανικό, για λογαριασμό της αναδόχου εταιρείας "ΑΛΕΞΑΝΔΡΟΣ Α.Ε. ".

καλούνται

το Τοπικό Συμβούλιο Δ.Κ. Νάουσας να διατυπώσει γνώμη και η Επιτροπή Ποιότητας Ζωής και το Δημοτικό Συμβούλιο να αποφασίσουν την έγκριση ή μη της Μελέτης Προσωρινών Μέτρων Ρύθμισης Οδικής Κυκλοφορίας σε δημοτικές οδούς για την εκτέλεση του παραπάνω έργου του Δήμου Η.Π. Νάουσας, όπως αυτή συντάχθηκε από τον κ. Κουκνάκο Κ., Πολιτικό Μηχανικό, για λογαριασμό της αναδόχου εταιρείας "ΑΛΕΞΑΝΔΡΟΣ Α.Ε. ". Οι κυκλοφοριακές ρυθμίσεις θα ισχύουν μετά τις απαραίτητες εγκρίσεις από το Γενικό Γραμματέα της Αποκεντρωμένης Διοίκησης Μακεδονίας – Θράκης.

Επισημαίνεται ότι σε περίπτωση παράτασης της προθεσμίας εκτέλεσης του έργου, οι παρούσες κυκλοφοριακές ρυθμίσεις θα παρατείνονται αυτόματα, με την προϋπόθεση ότι δεν θα αλλάξουν οι κυκλοφοριακές συνθήκες.

Στη συνέχεια τα μέλη αφού άκουσαν τα παραπάνω και έχοντας υπόψη τους:

**ΟΜΟΦΩΝΑ ΑΠΟΦΑΣΙΖΟΥΝ**

Γνωμοδοτεί θετικά για την έγκριση της μελέτης προσωρινών μέτρων ρύθμισης οδικής κυκλοφορίας για το έργο «Παρεμβάσεις Αναβάθμισης Δημόσιου Χώρου για την δημιουργία του ανοικτού κέντρου εμπορίου του Δήμου Η. Π Νάουσας» και να εισηγηθεί το θέμα στο δημοτικό συμβούλιο ο αντιδήμαρχος Τεχνικών Υπηρεσιών του δήμου Η. Π. Νάουσας Αδαμίδης Παύλος.

Η απόφαση έλαβε αύξοντα αριθμό **26/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**